b'\n_START_ARTICLE_\nSeneka starej\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nRodil se je v premo\xc5\xbeni rimski konjeni\xc5\xa1ki (equites, ordo equester) dru\xc5\xbeini v Cordobi v Hispaniji (danes \xc5\xa0panija). Med \xc5\xa1tudijem za odvetni\xc5\xa1ki poklic je dva krat za dlje \xc4\x8dasa bival v Rimu, kjer je poslu\xc5\xa1al predavanja znanih govornikov in u\xc4\x8diteljev govorni\xc5\xa1tva. Ideal govornika mu je bil Cicero._NEWLINE_Za \xc4\x8dasa dr\xc5\xbeavljanskih vojn v rimski republiki je verjetno kot ve\xc4\x8dina njegovih rojakov simpatiziral s Pompejem (Pompeja sta odkrito podpirala njegov sin Seneka mlaj\xc5\xa1i ter njegov vnuk Lukan). Z \xc5\xbeeno Helvijo je imel tri sinove, in sicer Lucija Aneja Novata (posvojil ga je prijatelj njegovega o\xc4\x8deta, Lucij Junij Gallio, zato je ime spremenil v Lucij Junij Anej Gallio), Lucija Aneja Seneko ter Aneja Melo (o\xc4\x8de pesnika Marka Aneja Lukana).'